smcproject/ml-wiki-sentences huggingface dataset:
1969 ൽ കശ്മീരിലെ ഷബ്നം രാജകുമാരി, 1994 ൽ ജമ്മു രാജകുമാരി ഐശ്വര്യ രാജകുമാരി.
കേന്ദ്ര ആരോഗ്യമന്ത്രി ജെ.പി.നദ്ദ 2016 ജൂൺ 26 ന് സമ്മാനിച്ച ഇന്ത്യയിലെ മൾട്ടി-സ്പെഷ്യാലിറ്റി ഹോസ്പിറ്റലുകൾക്കായുള്ള ഇക്കണോമിക് ടൈംസ് ബെസ്റ്റ് ഹെൽത്ത് കെയർ ബ്രാൻഡി നുള്ള അവാർഡ് സർ ഗംഗാ റാം ഹോസ്പിറ്റലിന് ലഭിച്ചു.
ഡിപ്ലോമേറ്റ് ഇൻ നാഷണൽ ബോർഡ് (ഡിഎൻ‌ബി) പ്രോഗ്രാമിൽ യുവ ഡോക്ടർമാർക്കും സർ ഗംഗാ റാം ആശുപത്രി പരിശീലനം നൽകുന്നു.
ആശുപത്രിയിൽ ഡിഎൻ‌ബി പ്രോഗ്രാം 1984 ൽ ആരംഭിച്ചു, നിലവിൽ രാജ്യത്ത് ഏറ്റവും കൂടുതൽ ഡി‌എൻ‌ബി സ്പെഷ്യാലിറ്റികൾ പ്രവർത്തിക്കുന്നു.
ഇന്ത്യയിൽ ആദ്യത്തെ അസ്ഥി ബാങ്ക് എന്ന പ്രത്യേകതയുണ്ട്.
2019 മാർച്ച് 29 ന് എബി-പി‌എം‌ജെയിൽ ചേരുന്ന ദില്ലിയിലെ ആദ്യത്തെ വലിയ ആശുപത്രിയായി സർ ഗംഗാ റാം ആശുപത്രി മാറി.
സിവിൽ എഞ്ചിനീയറും അക്കാലത്തെ പ്രമുഖ മനുഷ്യസ്‌നേഹിയുമായ സർ ഗംഗാ റാം (1851-1927) 1921 ൽ ഇന്ത്യയിലെ ലാഹോറിലാണ് യഥാർത്ഥ ആശുപത്രി ആദ്യമായി സ്ഥാപിച്ചത്.
രണ്ടാം ലോകമഹായുദ്ധത്തെത്തുടർന്ന് , 1947 ൽ ഇന്ത്യ വിഭജനത്തിനുശേഷം, ഏകദേശം 11 ഏക്കറോളം സ്ഥലത്ത് ഈ രണ്ടാമത്തെ ആശുപത്രി ന്യൂഡൽഹിയിൽ ആരംഭിച്ചു.
1951 ഏപ്രിലിൽ അന്നത്തെ പ്രധാനമന്ത്രി ശ്രീ ജവഹർ ലാൽ നെഹ്‌റു ധർമ്മ വീരയുടെ ആഭിമുഖ്യത്തിൽ സ്ഥാപിച്ചു.
അക്കാലത്ത് പ്രധാനമന്ത്രിയുടെ പ്രിൻസിപ്പൽ പ്രൈവറ്റ് സെക്രട്ടറിയുമായിരുന്നു അദ്ദേഹം.
1954 ഏപ്രിൽ 13 ന് അദ്ദേഹം ആശുപത്രി ഉദ്ഘാടനം ചെയ്തു.
സർ ഗംഗരാമിന്റെ മരുമകനായ ധർമ്മ വിര, ന്യൂഡൽഹിയിലെ സർ ഗംഗാരാം ആശുപത്രിയുടെ ചീഫ് ആർക്കിടെക്റ്റ്, സ്ഥാപകൻ എന്നും അറിയപ്പെടുന്നു.
1970 കളിൽ ഫണ്ടിന്റെ അഭാവം മൂലം ആശുപത്രി ഏതാണ്ട് അടച്ചു.
ഇത് പുനഃസംഘടിപ്പിച്ചത് 1981 -ൽ ന്യൂഡൽഹിയിലെ പ്രശസ്ത ജനറൽ സർജന്മാരിൽ ഒരാളായ ഡോ. മഹാജൻ ആണ്.
ബോർഡ് ഓഫ് മാനേജ്മെൻറ് ചെയർമാൻ എന്ന നിലയിൽ ഡോ. മഹാജൻ ആശുപത്രിയുടെ സാമ്പത്തികവും പ്രവർത്തനപരവുമായ ഘടന പരിഷ്കരിക്കുകയും സർ ഗംഗാ റാം ആശുപത്രിയുടെ പരിസരത്ത് മഹാജൻ ഇമേജിംഗ് ഡയഗ്നോസ്റ്റിക്സ് സെന്റർ തുറക്കുകയും ചെയ്തു.
ആശുപത്രിയുടെ ജനറൽ സർജറി വിഭാഗത്തിൽ എമെറിറ്റസ് കൺസൾട്ടന്റായി അദ്ദേഹം ഇപ്പോഴും സേവനമനുഷ്ഠിക്കുന്നു.
1970 കളിൽ പഠിച്ച പാഠങ്ങൾ ആശുപത്രിയുടെ ശ്രദ്ധ കേന്ദ്രീകരിച്ച് സേവനത്തെ അടിസ്ഥാനമാക്കിയുള്ളതിൽ നിന്ന് ഉയർന്ന നിലവാരമുള്ള കാന്റീൻ സേവനത്തിലൂടെ ലാഭകരമായി മാറുന്നു
ഡോ. എസ്. കെ. ഭണ്ഡാരി സർ ഗംഗാ റാം ഹോസ്പിറ്റലിൽ ഗൈനക്കോളജി ആൻഡ് ഒബ്സ്ട്രട്രിക്സ് വിഭാഗം സ്ഥാപിച്ചു.
58 വർഷം അവിടെ ജോലി ചെയ്ത അദ്ദേഹം ഹൃദ്രോഹം, കോവിഡ് -19 എന്നിവമൂലം 86 വയസ്സിൽ മരണമടഞ്ഞു.
കോൺഗ്രസ് നേതാക്കളായ രാഹുൽ ഗാന്ധി , പ്രിയങ്ക ഗാന്ധി , മക്കൾ എന്നിവരുൾപ്പെടെ നിരവധി പ്രമുഖരെ ഡോ. ഭണ്ഡാരിയാണ് പ്രസവം നടത്തിയത്.
അവലംബം പുറത്തേക്കുള്ള കണ്ണികൾ Official website
സൻജുറോ
സൻജുറോ ( 椿三十郎 , സുബാകി സൻജുറോ ) 1962-ൽ പുറത്തിറങ്ങിയ ബ്ലാക്ക് ആൻഡ് വൈറ്റ് ജാപ്പനീസ് ജിഡൈഗേകി ചലച്ചിത്രമാണ്.
അകിര കുറോസാവയാണ് ഈ ചലച്ചിത്രം സംവിധാനം ചെയ്തത്.
തോഷിറോ മിഫ്യൂണെ ആണ് നായകനായി അഭിനയി‌ച്ചത്.
കുറസോവയുടെ 1961 -ലെ ചലച്ചിത്രമായ യോജിം‌ബോയുടെ രണ്ടാം ഭാഗമാണിത്.
ഷുഗോറോ യാമമോട്ടോയുടെ നോവൽ ഹൈബി ഹൈയാന്റെ ചലച്ചിത്രാവിഷ്കാരമായിരുന്നു ആദ്യം ഈ ചിത്രം.
1961-ലെ അകിര കുറോസാവ ചിത്രമായ യോജിംബോ വിജയിച്ചതോടെ ഒരു പ്രധാന കഥാപാത്രത്തെ ഉൾപ്പെടുത്തി കഥ പരിഷ്കരിക്കുകയായിരുന്നു.
ലോഡ് ചേമ്പർലെയിൻ ആയ മറ്റ്സുത അഴിമതിക്കാരനാണെന്ന് യുവാക്കളായ ഒൻപത് സമുറായിമാർ കരുതുന്നു.
കുറ്റകൃത്യങ്ങൾ സംബന്ധിച്ച് ഇവർ നൽകിയ പരാതി ഇദ്ദേഹം കീറിക്കളഞ്ഞതാണ് ഇവരുടെ സംശയത്തിന് കാരണം.
ഇവരിൽ ഒരാൾ ഇക്കാര്യം സൂപ്രണ്ടിനോട് പറയുന്നു.
സൂപ്രണ്ട് ഇക്കാര്യത്തിൽ ഇടപെടാമെന്ന് ഉറപ്പുനൽകുന്നു.
ഒരു ദേവാലയത്തിൽ ഇവർ ഈ വിഷയം രഹസ്യമായി ചർച്ച ചെയ്യാൻ കൂടുമ്പോൾ ഒരു റോണിൻ (മിഫ്യൂണെ)  ഇക്കാര്യം കേൾക്കുന്നു.
സൂപ്രണ്ടാണ് യഥാർത്ഥ അഴിമതിക്കാരൻ എന്ന് റോണിൻ അവരോട് പറയുന്നു.
ഈ സ്ഥലം സൂപ്രണ്ടിന്റെ ആൾക്കാർ വളയുന്നതോടെ ഇക്കാര്യം സത്യമാണെന്ന് ഇവർക്ക് ബോദ്ധ്യമാകുന്നു.
യുവ സമുറായിമാർ യുദ്ധം ചെയ്യാൻ ആഗ്രഹിക്കുന്നെങ്കിലും റോണിൻ അവരെ ഒളിപ്പിച്ചശേഷം ആക്രമണകാരികളെ കബളിപ്പിച്ച് തിരിച്ചയയ്ക്കുന്നു.
അഴിമതിക്കാർക്കെതിരേ യുവ സമുറായിമാരെ സഹായിക്കാം എന്ന് റോണിൻ ഉറപ്പുനൽകുന്നു.
ഒരു സ്ത്രീ റോണിന്റെ പേര് ചോദിക്കുമ്പോൾ ഇദ്ദേഹം അടുത്തുള്ള കാമെല്ലിയ മരങ്ങളെ നോക്കിക്കൊണ്ട് തന്റെ പേര്  椿 സുബാക്കി ( കാമെല്ലിയ ) സൻജുറോ 三十郎 എന്നാണെന്ന് പറയുന്നു.
സൻജുറോയുടെ സഹായത്തോടെ നന്മയുടെ ഭാഗം വിജയിക്കുന്നു.
സൂപ്രണ്ട് ഹരകിരി നടത്തുന്നു.
യുവ സമുറായിമാരും മറ്റുള്ളവരും വിജയാഘോഷം നടത്തുമ്പോൾ സൻജുറോ രഹസ്യമായി ഇവിടം വിട്ട് പോകുന്നു.
ഇദ്ദേഹം ഹൻബേയി എന്നയാളോട് ഏറ്റുമുട്ടാനൊരുങ്ങുകയാണ്.
പോരാട്ട രംഗത്തിൽ രണ്ടാളും അര മിനിട്ടോളം അനങ്ങാതെ നിൽക്കുന്നു.
ഹൻബേയി വാളൂരുമ്പോൾ സൻജുറോ അതിനേക്കാൾ വളരെ വേഗത്തിൽ വാൾ ഉറയി‌ൽ നിന്നൂരുകയും അതേ ആക്കത്തിൽ വെട്ടുകയും ചെയ്യുന്നു.
വിജയാഹ്ലാദം നടത്തുന്ന സമുറായിമാരോട് സൻജുറോ ദേഷ്യപ്പെടുന്നു.
താനും ഹൻബേയിയും തമ്മിൽ വ്യത്യാസമൊന്നുമില്ലെന്നും ഉറയിലിരിക്കുന്ന വാളുകളാണ് ഏറ്റവും നല്ലവയെന്നും സൻജുറോ പറയുന്നു.
തന്നെ പിന്തുടരരുത് എന്ന് പറഞ്ഞശേഷം സൻജു‌റോ യാത്രയാകുന്നു.
അഭിനേതാക്കൾ തോഷിറോ മിഫ്യൂണെ സൻജുറോ സുബാകിയുടെ വേഷത്തിൽ തത്സുയ നകാഡായി ഹൻബേയി മുറോട്ടോയുടെ വേഷത്തിൽ യുസോ കയാമ ലോറി ഇസാകയുടെ വേഷത്തിൽ റൈയ്കോ ഡാൻ ചിഡോറിയുടെ വേഷത്തിൽ തകാഷി ഷിമൂറ കുറോഫുജിയുടെ വേഷത്തിൽ കമടാറി ഫുജിവാര ടകേബയാഷിയുടെ വേഷത്തിൽ തകാകോ ഇറിയേ മുത്സുതയുടെ ഭാര്യയുടെ വേഷത്തിൽ മസാവോ ഷിമിഷു കികൂയിയുടെ വേഷത്തിൽ യുനോസുകേ ഇറ്റോ മുത്സുതയുടെ (ചേമ്പർലേയ്ൻ) വേഷത്തിൽ നിർമ്മാണം
ഷുഗാരോ യാമമോട്ടോയുടെ ചെറുകഥയായ "സമാധാനപരമായ ദിനങ്ങൾ" (日日平安 നിചിനിചി ഹൈ-ആൻ ) ആസ്പദമാക്കിയാണ് ചിത്രം തയ്യാറാക്കിയിരിക്കുന്നത്.
ആദ്യം സൻജുറോ കഥ നേരിട്ട് ചലച്ചിത്രമാക്കാനായിരുന്നു തീരുമാനം.
യോജിംബോ വിജയിച്ച ശേഷം സ്റ്റുഡിയോ ആ ചിത്രത്തിലെ പ്രതിനായകകഥാപാത്രത്തെ ഈ ചിത്രത്തിലും ഉപയോഗിക്കാൻ തീരുമാനിക്കുകയായിരുന്നു.
കുറോസാവ അതിനനുസരിച്ച് കഥയിൽ മാറ്റങ്ങൾ വരുത്തി.
അരുവിയിലേയ്ക്ക് ഒരു പൂ വീഴുന്ന സീൻ ചിത്രീകരിക്കുക വളരെ ബുദ്ധിമുട്ടായിരുന്നു.
ആദ്യം പിയാനോ വയർ ഉപയോഗിക്കാൻ തീരുമാനിച്ചുവെങ്കിലും അത് ഉപേക്ഷിച്ചു.
സ്റ്റോക്കിംഗ് അഴിച്ചെടുത്ത നൈലോൺ ഉപയോഗിച്ചാണ് പിന്നീട് ഈ രംഗം ചിത്രീകരിച്ചത്.
ഇത് വിജയിച്ചത് വിവരിക്കാനാവാത്ത അനുഭവമായിരുന്നു എന്ന് ചിത്രത്തിന്റെ പ്രോപ്പർട്ടി മാസ്റ്റർ ഷോജി ജിൻബോ പ്രസ്താവിക്കുകയുണ്ടായി.
രക്തം പൊട്ടിത്തെറിക്കുന്ന രംഗം ഒറ്റ ഷോട്ടിലാണ് ചിത്രീകരിച്ചതെന്ന് പ്രൊഡക്ഷൻ ഡിസൈനർ യോഷിരോ മുറാകി പ്രസ്താവിച്ചിരുന്നു.
തത്സുയ നകാഡായിയുടെ ശരീരത്തിൽ ഘടിപ്പിച്ചിരുന്ന കമ്പ്രസ്സർ സംവിധാനം തെറ്റായി പ്രവർത്തിച്ച് പ്രതീക്ഷിച്ചതിനേക്കാൾ വളരെ അധികം രക്തം ചിതറുകയുണ്ടായി.
1962 ജനുവരി 1-നാണ് സൻജുറോ റിലീസ് ചെയ്തത്.
ടോഹോ ആയിരുന്നു വിതരണം നടത്തിയത്.
1962-ൽ ടോഹോ റിലീസ് ചെയ്ത ചിത്രങ്ങളിൽ ഏറ്റവുമധിമം കളക്ഷൻ ലഭിച്ചത് സൻജുറോ എന്ന ചിത്രത്തിനായിരുന്നു.
1962 -ൽ റിലീസ് ചെയ്ത ജാപ്പനീസ് ചിത്രങ്ങളിൽ ഈ ചിത്രം രണ്ടാം സ്ഥാനത്തായിരുന്നു.
1962 -ൽ തന്നെയാണ് ഈ ചിത്രം അമേരിക്കൻ ഐക്യനാടുകളിൽ റിലീസ് ചെയ്തത്.
സുബാക്കി സൻജുറോ എന്ന പേരിൽ ഈ ചിത്രം 2007 -ൽ യോഷിമിറ്റ്സു മോറിറ്റ റീ മേക്ക് ചെയ്തിരുന്നു.
യൂജി ഓഡ ആയിരുന്നു പ്രധാന വേഷത്തിൽ അഭിനയിച്ചത്.
ഈ ചിത്രത്തിൽ മിഫ്യൂണെയുടെ വാൾപ്പയറ്റിന്റെ ചിത്രങ്ങൾ 1989 -ൽ കെൻഡോയെ സംബന്ധിച്ച് “ദിസ് ഈസ് കെൻഡോ“ എന്ന ഗ്രന്ഥത്തിൽ സമുറായിമാരുടെ കഴിവിനെപ്പറ്റി സൂചിപ്പിക്കാനായി ഉപയോഗിച്ചിരുന്നു.
വ‌ളരെ മികച്ച അഭിപ്രായമാണ് ചിത്രത്തിന് ലഭിച്ചത്.
റോട്ടൻ ടൊമാറ്റോസിൽ 100% റേറ്റിംഗാണ് 21 റിവ്യൂകളെ ആസ്പദമായി ചിത്രത്തിന് ലഭിച്ചത്.
10-ൽ 8.4 ആണ് ശരാശരി റേറ്റിംഗ്.
കുറിപ്പുകൾ അവലംബം സ്രോതസ്സുകൾ {{ cite book }} : Invalid | ref=harv ( help ) പുറത്തേയ്ക്കുള്ള കണ്ണികൾ സൻജുറോ ഇന്റർനെറ്റ് മൂവി ഡാറ്റാബേസിൽ സൻജുറോ ഓൾമുവീയിൽ Criterion Collection essay by Michael Sragow Sanjuro (in Japanese) at the Japanese Movie Database
സർ എഡ്വിൻ അർനോൾഡ്
സർ എഡ്വിൻ അർനോൾഡ് KCIE CSI (10 ജൂൺ 1832 - 24 മാർച്ച് 1904) ദി ലൈറ്റ് ഓഫ് ഏഷ്യ എന്ന സാഹിത്യ കൃതിയിലൂടെ ഏറെ അറിയപ്പെടുന്ന ഒരു ഇംഗ്ലീഷ് കവിയും പത്രപ്രവർത്തകനുമായിരുന്നു.
സസെക്സ് മജിസ്‌ട്രേറ്റായിരുന്ന റോബർട്ട് കോൾസ് അർനോൾഡിന്റെ രണ്ടാമത്തെ മകനായി കെന്റിലെ ഗ്രേവ്‌സെൻഡിലാണ് അർനോൾഡ് ജനിച്ചത്.
എസെക്സിലെ സൗത്ത്ചർച്ചിലെ ഒരു കൃഷിയിടമായ സൗത്ത്ചർച്ച് വിക്കിൽ  വളരുകയും റോച്ചസ്റ്ററിലെ കിംഗ്സ് സ്കൂൾ, ലണ്ടനിലെ കിംഗ്സ് കോളേജ്, 1852-ൽ "ദ ഫീസ്റ്റ് ഓഫ് ബെൽഷാസർ" എന്ന വിഷയത്തിൽ കവിതയ്ക്ക് ന്യൂഡിഗേറ്റ് സമ്മാനം നേടിയ ഓക്സ്ഫോർഡിലെ യൂണിവേഴ്സിറ്റി കോളേജ് എന്നിവിടങ്ങളിൽനിന്നാണ് അദ്ദേഹം വിദ്യാഭ്യാസം നേടിയത്.
അവലംബം ↑ Sir Edwin Arnold The New York Times , 25 March 1904 ↑ The Feast of Belshazzar: A Prize Poem Recited in the Theatre, Oxford, June 23 1852 , Francis Macpherson, Oxford Wikimedia Commons has media related to Edwin Arnold .
സൻരികു ഫുക്കൊ ദേശീയോദ്യാനം
സൻരികു ഫുക്കൊ ദേശീയോദ്യാനം അവോമോറിയിലെ ഹചിനോഹെയിൽ നിന്ന് സാന്രികു തീരത്തിലൂടെ മിയാഗിയിലെ കെസെന്നുമാ വരെ അവോമോറിയിലൂടെ ഇത് നീണ്ടുകിടക്കുന്നു.
2013 ൽ ആരംഭിച്ച ഈ ദേശീയോദ്യാനത്തിൽ 2011ലെ റ്റൊഹുകോ ഭൂമികുലുക്കം സുനാമി എന്നിവയുടെ ഫലമായി റികുചു കൈഗൻ ദേശീയോദ്യാനം, തനെസഷി കൈഗൻ ഹഷികമിഡാക്കെ ദേശീയോദ്യാനം എന്നിവ കൂട്ടിച്ചേർത്തു.
2014 ൽ മിനാമി സന്രികു കിങ്കാസൻ ക്വാസി ദേശീയോദ്യാനത്തെ പരിസ്ഥിതി മന്ത്രാലയം ഇതിനോടുകൂടി ചേർക്കാൻ ആലോചിക്കുന്നു.
പിന്നീട്, കെസെനുമാ ദേശീയോദ്യാനം, കെഞ്ചോസാൻ മാങോകുവാര ദേശീയോദ്യാനം, മാറ്റ്സുഷിമാ ദേശീയോദ്യാനം എന്നിവ ഇതിൽ ഉൾപ്പെടുത്തും.
ഇതും കാണുക Sanriku-Fukko National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
List of national parks of Japan അവലംബം
39°38′N 141°58′E ﻿ / ﻿ 39.633°N 141.967°E ﻿ / 39.633; 141.967 ↑ 1 2 ↑ ↑
സൻസദ് ടിവി
ഇന്ത്യൻ പാർലമെന്റിന്റെ ഇരുസഭകളുടെയും മറ്റ് പൊതുകാര്യ പരിപാടികളുടെയും പരിപാടികൾ സംപ്രേക്ഷണം ചെയ്യുന്ന ഒരു ഇന്ത്യൻ സർക്കാർ ടെലിവിഷൻ ചാനലാണ് സൻസദ് ടിവി .
ഓരോ സഭയ്ക്കും പ്രത്യേകം സാറ്റലൈറ്റ് ചാനലുകൾ സംപ്രേക്ഷണം ചെയ്യുമെങ്കിലും നിലവിലുള്ള ഹൗസ് ചാനലുകൾ, ലോക്‌സഭാ ടിവി, രാജ്യസഭാ ടിവി എന്നിവ സംയോജിപ്പിച്ചാണ് 2021 മാർച്ചിൽ ഇത് രൂപീകരിച്ചത്.
താൽക്കാലികമായി, ചാനലിന് ഏകദേശം 35 തീമുകൾ ഉണ്ടായിരിക്കും, അവ സംപ്രേക്ഷണം ചെയ്യും, പ്രോഗ്രാമുകൾ സമാനമായിരിക്കും, എന്നാൽ രണ്ട് ഭാഷകളിൽ: ഹിന്ദിയും ഇംഗ്ലീഷും .
ഇന്ത്യൻ പ്രധാനമന്ത്രി നരേന്ദ്ര മോദി , ഇന്ത്യൻ ഉപരാഷ്ട്രപതി വെങ്കയ്യ നായിഡു , ലോക്‌സഭാ സ്പീക്കർ ഓം ബിർള എന്നിവർ ചേർന്നാണ് 2021 സെപ്റ്റംബർ 15 ന് ചാനൽ ആരംഭിച്ചത് ബിബേക് ദെബ്രോയ് , കരൺ സിംഗ് , അമിതാഭ് കാന്ത്, ശശി തരൂർ , വികാസ് സ്വരൂപ് , പ്രിയങ്ക ചതുർവേദി , ഹേമന്ത് ബത്ര, മറൂഫ് റാസ, സഞ്ജീവ് സന്യാൽ എന്നിവരടങ്ങുന്ന വിവിധ മേഖലകളിൽ നിന്നുള്ള വിദഗ്‌ധർ ചില പ്രമുഖ പ്രോഗ്രാമുകളുടെ അതിഥി അവതാരകരായി ടിവി ചാനലിലുണ്ട്.
സൻഗേസർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Zangezur_National_Park
സൻഗേസർ ദേശീയോദ്യാനം ( Azerbaijani : Zəngəzur Milli Parkı ) അസർബൈജാനിലെ ഒരു ദേശീയോദ്യാനമാണ്.
അസർബൈജാൻ പ്രസിഡൻറായിരുന്ന ഇൽഹാം അലിയേവിൻറെ ഉത്തരവനുസരിച്ച്, നാക്ച്ചിവാൻ സ്വയംഭരണ റിപ്പബ്ലിക്കിലെ ഒർഡുബാഡ് റയോൺ ജില്ലയിൽ നിന്നുള്ള 12,131 ഹെക്ടർ (121.31 കിമീ 2) വിസ്തീർണ്ണമുള്ള പ്രദേശം ഉൾപ്പെടുത്തി ഒർഡുബാഡ് ദേശീയോദ്യാനമെന്ന പേരിൽ ഇതു സ്ഥാപിക്കപ്പെട്ടു.
2009, നവംബർ 25 ന് ഇത് 42,797 ഹെക്റ്റർ (427.97 കി.മീ 2) ആയി ഉയർത്തുകയും സൻഗെസർ ദേശീയോദ്യാനം എന്ന് പുനർനാമകരണം ചെയ്യുകയും ചെയ്തു.
ഈ ദേശീയോദ്യാനം മലനിരകളിലാണ് സ്ഥിതി ചെയ്യുന്നത്.
ശൈത്യാകാലത്ത് തണുപ്പും വേനൽക്കാലത്ത് ചൂടുളളകാലാവസ്ഥയും ഇവിടെ അനുഭവപ്പെടുന്നു.
ജനുവരിയിൽ താപനില -30 ° C മുതൽ -10 ° C വരെയും ജൂലൈയിൽ 10 ° C ഉം 25 ° C വരെയും താപനില മാറുന്നു.
വാർഷിക മഴയുടെ അളവ് 300-800 മില്ലീമീറ്ററാണ്.
അവലംബം പുറത്തേക്കുള്ള കണ്ണികൾ Zangezur National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Zangezur National Park Official Website - Ministry of Ecology and Natural Resources of Azerbaijan (in English) National Parks: Zangezur National Park - Ministry of Ecology and Natural Resources of Azerbaijan (in English)
സൻഝി ഇംഗ്ലീഷ് വിലാസം https://ml.wikipedia.org/wiki/Sanjhi
പഞ്ചാബ് , ഹരിയാന , രാജസ്ഥാൻ , ഉത്തർപ്രദേശ് , മധ്യപ്രദേശ് എന്നീ സംസ്ഥാനങ്ങളിൽ നിലവിലുള്ള ഒരു ഉത്സവമാണ് സൻഝി ( ഹിന്ദി : सांझी पर्व ).
അവിവാഹിതരായ പെൺകുട്ടികളാണ് ഈ ഉത്സവം പ്രധാനമായും ആഘോഷിക്കുന്നത്.
ദസറ ഉത്സവത്തിന്റെ മുൻപുള്ള നവരാത്രി ദിവസമാണ് ആഘോഷം നടക്കുന്നത്.
സൻഝി പൂജ സൻഝി മാത
സൂര്യൻ , ചന്ദ്രൻ , നക്ഷത്രങ്ങൾ എന്നിവയുടെ രൂപത്തിൽ ചാണകം കൊണ്ട് നിർമ്മിച്ച ദേവത രൂപങ്ങൾക്കാണ് സൻഝി എന്ന് പറയുന്നത്.
ദേവതയുടെ മുഖത്തിന്റെ മാതൃകയിലും ചാണകത്തിൽ രൂപങ്ങൾ തീർക്കാറുണ്ട്.
എന്നിട്ട് അവയെ വിവിധ നിറങ്ങൾ നൽകുകയാണ് പതിവ്.
സൻഝി മാത
പ്രാദേശിക കുശവൻമാർ ദേവതയുടെ ശരീരത്തിന്റെ വിവിധ ഭാഗങ്ങൾ നിർമ്മിക്കാറുണ്ട്.
ആഭരണങ്ങളും ആയുധങ്ങളും അണിഞ്ഞു നിൽക്കുന്ന ദേവതയുടെ മനോഹരമായ രൂപങ്ങളും നിർമ്മിച്ച് അവയെ പൂജിക്കുന്നുണ്ട്.
ഓരോ കുടുംബത്തിന്റെയും സാമ്പത്തിക സ്ഥിതി അനുസരിച്ചായിരിക്കും ദേവതയുടെ രൂപത്തിൽ കൂട്ടിച്ചേർക്കലുകളും അലങ്കാരങ്ങളും വരുത്താർ.
ഒമ്പത്ദി വസം നീണ്ടു നിൽക്കുന്ന നവരാത്രി ഉൽസവങ്ങളുടെ ആദ്യ ദിവസമാണ് ദേവതയുടെ മാതൃകകൾ രൂപ കൽപ്പനചെയ്യുക.
എല്ലാ ദിവസവും വൈകുന്നേരങ്ങളിൽ അയൽക്കാരായ സ്ത്രീകൾക്ക് ഒരുമിച്ച് ചേർന്ന സങ്കീർത്തനങ്ങൾ പാടിയും നൃത്തം ചെയ്തും പൂജ കർമ്മങ്ങൾ നടത്തും.
ശ്രീകൃഷ്ണവിലാസം ഇംഗ്ലീഷ് വിലാസം https://ml.wikipedia.org/wiki/Sreekrishnavilasam
സംസ്കൃതഭാഷയിൽ എഴുതപ്പെട്ട മഹാകാവ്യങ്ങളിൽ പ്രധാനപ്പെട്ടതാണ് ശ്രീകൃഷ്ണവിലാസം .
സൌകുമാര്യം, സമത, പ്രസാദം, മാധുര്യം, അർത്ഥവ്യക്തി മുതലായ ഗുണങ്ങൾ ഇത്രമാത്രം തികഞ്ഞിട്ടുള്ള കാവ്യങ്ങൾ വേറെ ഉണ്ടെന്നു താന്നുന്നില്ല എന്നും അത്യന്തം മഹനീയമായ സ്ഥാനമാണ് ഈ ഗ്രന്ഥത്തിനെന്നും ഉള്ളൂർ കേരള സാഹിത്യ ചരിത്രത്തിൽ പരാമർശിക്കുന്നു.
കേരളീയരായ സംസ്കൃത വിദ്യാർത്ഥികൾ ശ്രീരാമോദന്തം വായിച്ചു് ഒരു മാതിരി വിഭക്തിജ്ഞാനം സമ്പാദിച്ചു കഴിഞ്ഞാൽ   പഠിക്കുന്ന ആദ്യത്തെ ഗ്രന്ഥം ഇതാണ്.
സുകുമാരൻ എന്ന കവിയാണ് പൂർണ്ണമല്ലാത്ത ഈ കാവ്യം രചിച്ചതായി കരുതപ്പെടുന്നത്.
ഗുരുവിന്റെ ശാസനകാർക്കശ്യം സഹിക്കവയ്യാതെ അദ്ദേഹത്തെ വധിക്കുവാൻ സുകുമാരൻ ഒരു ദിവസം രാത്രിയിൽ തട്ടിൻപുറത്തു് ഒരു കല്ലുമായി ഒളിഞ്ഞിരുന്നു എന്നും അപ്പോൾ ഗുരുപത്നിക്കും ഗുരുവിനും തമ്മിൽ തനിക്കു് അത്യന്തം അഭിമാനജനകമായ ഒരു സംഭാഷണം കേൾക്കാനിടയായ അദ്ദേഹം അതുകേട്ടു പിറ്റേ ദിവസം കാലത്തു ഗുരുവധ്യോദ്യമത്തിനുള്ള ശിക്ഷയെന്തെന്നു ഗുരുവിൽ നിന്നു തന്നെ ഗ്രഹിച്ച്,  ഒരു കുണ്ഡമുണ്ടാക്കി ഉമി നിറച്ചു് അതിൽ തീ കത്തിച്ചു് അവിടെനിന്നുകൊണ്ടു് ദേഹം നീറ്റി ആത്മഹത്യ ചെയ്തു എന്നും കേരളത്തിൽ ഒരൈതിഹ്യം സുകുമാരനെപ്പറ്റിയും പ്രഭാകരമിശ്രനെ സംബന്ധിച്ചുള്ള രീതിയിൽ പ്രചരിക്കുന്നുണ്ട്.
ഉമിത്തീയിൽ നിൽക്കുമ്പോൾ സുകുമാരൻ ഉണ്ടാക്കിച്ചൊല്ലിയതാണു് ശ്രീകൃഷ്ണവിലാസമെന്നും ʻപശ്യ പ്രിയേ!
കോങ്കണഭൂവിഭാഗാൻʼ എന്ന പദം ചൊല്ലിയപ്പോൾ നാക്കു വെന്തുപോകയാലാണു് ശേഷം ഭാഗം രചിക്കാഞ്ഞതു് എന്നും ഐതിഹ്യം ഇടരുന്നു.
പ്രഭാകരനായിരുന്നു ആത്മഹത്യ ചെയ്തതെന്നും പ്രഭാകരന്റെ നാമാന്തരമാണു് സുകുമാരൻ എന്നും സങ്കല്പിക്കുന്നവരുമുണ്ടു്.
ഈ ഐതിഹ്യങ്ങളിൽ യാതൊരു വാസ്തവാംശവും ഉള്ളതായി തനിക്കു തോന്നുന്നില്ലെന്ന് ഉള്ളൂർ പറയുന്നുണ്ട്.
കാവ്യം സമാപിപ്പിക്കുന്നതിനു മുൻപു കവി മരിച്ചുപോയി എന്നു അദ്ദേഹം അനുമാനിക്കുന്നു.
ശ്രീകൃഷ്ണവിലാസം പന്ത്രണ്ടാമത്തെസർഗ്ഗം മുഴുപ്പിക്കുന്നതിന് കവിക്കു സാധിച്ചിട്ടില്ല.
വ്രാതേന പൂഗദ്രുമവാടികാനാം നിവാരയന്നർക്കമഹഃപ്രകാശാൻ പാരം ശ്രിതാൻ പശ്ചിമവാരിരാശേഃ പശ്യ പ്രിയേ!
കോങ്കണഭൂവിഭാഗാൻ.
എന്ന അറുപത്താറാമത്തെ ശ്ലോകമാണ് അദ്ദേഹം ഒടുവിൽ എഴുതിയതു്.
ശ്രീകൃഷ്ണവിലാസം പത്താം സർഗ്ഗത്തിൽ ഏതാനും ഭാഗംവരെ കവിയൂർ രാമൻനമ്പ്യാർ തർജ്ജമ ചെയ്തിട്ടുണ്ടു്.
സംസ്കൃതത്തിൽ രാമപാണിവാദന്റെ വിലാസിനി എന്ന വ്യാഖ്യാനം സമ്പൂർണ്ണമാണ് ʻʻയത്രോദ്യതാനാം കുസുമാപചായേ കാന്താസു കല്പദ്രുമവാടികാസുˮ ഇത്യാദി ശ്ലോകത്തിനു് ʻʻകസുമാപചായേ പുഷ്പോച്ചയേ, ഹസ്താദാനേ ചേരസ്തേയ ഇതി ണ്യാന്താൽ അധഃസ്ഥിതാനാമേവ ഹസ്തേന പുഷ്പാപചയോ യുജ്യതേˮ എന്നും മറ്റും സമഞ്ജസമായി അർത്ഥകല്പനം ചെയ്യുന്ന പാണിവാദന്റെ സഹൃദയത്വം ശ്ലാഘനീയമായിരിക്കുന്നതായി ഉള്ളൂർ ചൂണ്ടിക്കാട്ടുന്നു.
മറ്റൊരു വ്യാഖ്യാനത്തിന്റെ പേർ ബാലപാഠ്യയെന്നാണു്.
ʻʻശ്രീവൈഷ്ണവാഗ്രസരവാരിജസത്തമൌ തൌ ഗോപാലമാധവഗുരൂˮ എന്ന പദ്യത്തിൽ നിന്നു ഗോപാലപ്പിഷാരടിയും മാധവവാരിയരുമാണു് വ്യാഖ്യാതാവിന്റെ ഗുരുക്കന്മാരെന്നു കാണുന്നു.
ബാലപാഠ്യാഭിധാ കാചിദസ്യ വ്യാഖ്യാ വിരച്യതേ താമ്രപത്രാലയസ്ഥേന ഗോവിന്ദേന യഥാന്വയാൽ സുകുമാരസരസ്വതീരസാർദ്രാ ഹരിലീലാമനുരുദ്ധ്യ ജേജയീതി മലിനാപി വിഗാഹനാദമുഷ്യാം വിമലാ സ്യാന്ന കഥം മദീയവാണീ?
എന്ന പ്രസ്താവനയിൽനിന്നു ചെമ്പോലിൽ ഗോവിന്ദനെന്നൊരു പണ്ഡിതനാണു് വ്യാഖ്യാതാവെന്നും കൊല്ലം 1055 മുതൽ 1060 വരെ തിരുവിതാംകൂറിൽ നാടുവാണിരുന്ന വിശാഖം തിരുനാൾ മഹാരാജാവിന്റെ ആജ്ഞ അനുസരിച്ചു് ഇലത്തൂർ രാമസ്വാമിശാസ്ത്രികൾ ഉണ്ടാക്കിയ മഞ്ജുഭാഷിണിയാണു്.
ഇതിന്റെ അഞ്ചാംസർഗ്ഗംവരെയുള്ള ഭാഗം മാത്രമേ ഞാൻ കണ്ടിട്ടുള്ളു.
അവലംബം ↑ {{ cite web }} : | first= missing | last= ( help ) ; Check date values in: | accessdate= ( help ) പുറം കണ്ണികൾ ശ്രീകൃഷ്ണവിലാസം
ശ്രീജ കെ.വി. ഇംഗ്ലീഷ് വിലാസം https://ml.wikipedia.org/wiki/Sreeja_K.
മലയാളനാടകകൃത്തും നാടക പ്രവർത്തകയുമാണ് ശ്രീജ കെ.വി. 1966 ഒക്‌ടോബർ 20-ന്‌ തൃശൂർ ജില്ലയിലെ ആറങ്ങോട്ടുകരയിൽ ജനിച്ചു.
പട്ടാമ്പി സംസ്‌കൃതകോളജിൽനിന്ന്‌ ബിരുദവും മലയാളത്തിൽ ബിരുദാനന്തരബിരുദവും നേടി.
ഇപ്പോൾ പട്ടാമ്പിയിൽ വാണിജ്യനികുതിവകുപ്പിൽ ഉദ്യോഗസ്ഥ.
പുരസ്കാരങ്ങൾ 2014 ൽ നാടകത്തിനുള്ള സി.ഐ. പരമേശ്വരൻപിള്ള മെമ്മോറിയൽ എൻഡോവ്‌മെന്റ്  പുരസ്‌കാരം ലഭിച്ചു.
ഓരോരോ കാലത്തിലും എന്ന നാടകം കേരള സംഗീതനാടക അക്കാദമിയുടെ അമെച്വർ നാടകമത്സരത്തിൽ 1999-ൽ മികച്ച രചനയ്‌ക്കുളള അവാർഡിനും മികച്ച നവാഗത പ്രതിഭയ്‌ക്കുളള ടി.എൻ.ഗോപിനാഥൻ നായർ അവാർഡിനും 2003-ലെ ചെറുകാട്‌ അവാർഡിനും '2005-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരത്തിനും അർഹമായി.
‘ ലേബർ റൂം ’ സി.എൻ.ശ്രീകണ്‌ഠൻ നായർ സാകേതം അവാർഡിന്‌ അർഹമായി.
കോം Archived 2012-10-07 at the Wayback Machine .
ശ്രീജ (വിവക്ഷകൾ)
ശ്രീജ എന്ന പേരിൽ നിരവധി വ്യക്തികളുണ്ട്.
ശ്രീജ - മലയാള ചലച്ചിത്രനടി.
ശ്രീജ കെ.വി. - മലയാള നാടകകൃത്ത്.
ശ്രീജാ രവി - ഡബ്ബിംഗ് കലാകാരി.
ശ്രീജയ - അഭിനേത്രി.
ശ്രീകോവിൽ ഇംഗ്ലീഷ് വിലാസം https://ml.wikipedia.org/wiki/Garbhagriha വിഷ്ണു ദേവന്റെ പ്രതിരൂപമുള്ള ബേലൂർ ചെന്നകേശവ ക്ഷേത്രത്തിലെ ഗർഭഗ്രഹത്തിൽ ഭക്തർ പ്രാർത്ഥിക്കുന്നു.
ഹിന്ദു ആരാധനാലയത്തിലെ (ക്ഷേത്രം) പൂജാ വിഗ്രഹം (പ്രതിഷ്ഠ / മൂർത്തി) പ്രതിഷ്ടിച്ചിരിക്കുന്ന സ്ഥലമാണ് ശ്രീകോവിൽ അഥവാ ഗർഭഗൃഹം.
ക്ഷേത്രത്തിന്റെ ഏറ്റവും പ്രധാന ഭാഗവും ഇതാണ്.
കേരളാ-ദ്രാവിഢ വാസ്തുവിദ്യയിൽ പ്രധാനമായി മൂന്നു രൂപത്തിൽ ശ്രീകോവിൽ കാണാം.
വട്ടശ്രീകോവിൽ (വൃത്താകൃതി), 2.
കുക്കുടാകൃതി (ചതുരാകൃതി), 3.
ഗജപൃഷ്ഠാകൃതി (പുറകുവശം ആനയുടെ പുറകുവശം പോലെ).
മഹാക്ഷേത്രങ്ങളിൽ ശ്രീകോവിലിനു ഉൾഭിത്തി കാണാറുണ്ട്.
ഈ ഉൾഭിത്തിയ്ക്കു ഇള്ളിലുള്ള ഗർഭഗൃഹത്തിലാണ് ആരാധനാമൂർത്തിയുടെ വിഗ്രഹം പ്രതിഷ്ഠിക്കുന്നത്.
ഈ ഉൾഭിത്തിക്കും ശ്രീകോവിലിന്റെ പുറത്തെ ഭിത്തിക്കും ഇടയിലുള്ള ഭാഗത്തെ അന്തരാളം എന്നു പറയുന്നു.
അന്തരാളത്തിൽ സാധാരണയായി ഉപദേവതകളെ പ്രതിഷ്ഠിക്കാറുണ്ട്.
ശ്രീകോവിലിൽ പൂജാരിമാർ മാത്രമെ സാധാരണയായി പ്രവേശിക്കാറുള്ളു.
ചിത്രങ്ങൾ പ്രധാന ശ്രീകോവിൽ ആകൃതി വർത്തുളാകൃതിയിലുള്ള ശ്രീകോവിൽ - വാഴപ്പള്ളി ക്ഷേത്രം കുക്കുടാകൃതിയിലുള്ള ശ്രീകോവിൽ - കണ്ടിയൂർ ക്ഷേത്രം ഗജപൃഷ്ഠാകൃതിയിലുള്ള ശ്രീകോവിൽ - നെടുമ്പുര ക്ഷേത്രം മൂന്നു നിലയിലെ ശ്രീകോവിൽ - പെരുവനം ക്ഷേത്രം ദ്രാവിഡ ശൈലിയിലുള്ള തഞ്ചാവൂർ ക്ഷേത്രം അവലംബം
ശ്രീകോവിൽ (ചലച്ചിത്രം)
1962-ൽ ഇറങ്ങിയ മലയാള ചലച്ചിത്രമാണ് ശ്രീകോവിൽ .
ലോട്ടസ് പിക്ചേഴ്സിനു വേണ്ടി എൽ. കൃഷ്ണൻ നിർമിച്ച ശ്രീകോവിൽ എസ്. രാമനാഥനും പി.എ. തോമസും കൂടിയാണ് സംവിധാനം നിർവഹിച്ചത്.
എൽ. രാമനാഥൻ എഴുതിയ കഥക്ക് എസെൽ പുരം സദാനന്ദൻ സംഭാഷണം എഴുതി.
അഭയദേവ് എഴുതിയ 9 ഗാനങ്ങൾക്ക് പി. ദക്ഷിണാമൂർത്തി ഈണം പകർന്നു.
കലാമണ്ഡലം മാധവമേനോനാണ് ഈ ചിത്രത്തിന്റെ നൃത്തം സംവിധാനം ചെയ്തത്.
ന്യുട്ടോൺ, ഫിലിംസെന്റർ, രേവതി എന്നീസ്റ്റുഡിയോകളിൽ പി.കെ. മാധവൻ നായർ ഛായാഗ്രഹണം നിർവഹിച്ചു.
ചന്ദ്രതാര പിക്ചേഴ്സ് വിതരണം നിർവഹിച്ച ഈ ചിത്രം 07/04/1962-ൽ തിയേറ്ററുകളിൽ എത്തി.
സത്യൻ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ എസ്.പി. പിള്ള പി.എ. തോമസ് അംബിക (പ) ശാന്തി കാഞ്ചന പിന്നണിഗായക്കർ
കെ.ജെ. യേശുദാസ് കെ.പി. ഉദയഭാനു പി. ലീല ശാന്താ പി. നായർ അവലംബം പുറത്തേക്കുള്ള കണ്ണികൾ http://www.malayalasangeetham.info/m.php?1872
ശ്രീചിഹ്നം ഇംഗ്ലീഷ് വിലാസം https://ml.wikipedia.org/wiki/Shreechihnam
വരരുചിയുടെ പ്രാകൃതപ്രകാരശസൂത്രങ്ങളെ ഉദാഹരിക്കുന്ന പന്ത്രണ്ടു സർഗ്ഗത്തിലുള്ള ഒരു സംസ്കൃതകാവ്യമാണ് ശ്രീചിഹ്നം അഥവാ ഗോവിന്ദാഭിഷേകം .
ഇതിൽ ആദ്യ എട്ടു സർഗ്ഗം  ദുർഗ്ഗാപ്രസാദയതിയുടെ കൃതിയാണു്.
ഗ്രന്ഥത്തിനു് ആദ്യന്തം ദുർഗ്ഗാപ്രസാദൻ തന്നെ ഭക്തിവിലാസം എന്ന പേരിൽ‌ ഒരു വ്യാഖ്യാനവും രചിച്ചിട്ടുണ്ടു്.
സർഗ്ഗാന്തശ്ലോകങ്ങളിൽ ʻശ്രീʼ എന്ന മുദ്രയുള്ളതുകൊണ്ടാണു് പ്രസ്തുത കാവ്യത്തിനു ശ്രീചിഹ്നം എന്ന പേർ വന്നതു്.
അതുപോലെ ശിശുപാലവധത്തിലേയും കിരാതാർജ്ജനീയത്തിലേയും ഹരവിജയത്തിലേയും സർഗ്ഗാന്തശ്ലോകങ്ങളിൽ ʻശ്രീʼമുദ്ര മാഘനും ʻലക്ഷ്മീʼ മുദ്ര ഭാരവിയും ʻരത്നʼ മുദ്ര രത്നാകരനും യഥാക്രമം പതിച്ചിട്ടുണ്ട്.
ശ്രീജ ഇംഗ്ലീഷ് വിലാസം https://ml.wikipedia.org/wiki/Sreeja
ഒരു മലയാളം , തമിഴ് ചലച്ചിത്ര അഭിനേത്രിയും ഗായികയുമാണ് ശ്രീജ .
നാടക അഭിനേതാക്കളായ ഉഷ, ശ്രീധരൻ ദമ്പതികളുടെ മകളായാണ് ശ്രീജ ജനിച്ചത്.
ചില നാടകങ്ങളിൽ മാതാപിതാക്കൾക്കൊപ്പം ശ്രീജ അഭിനയിച്ചിരുന്നു.
ചലച്ചിത്രമേഖലയിൽ നിധി എന്ന ചിത്രത്തിൽ ബാലതാരമായി ആദ്യമായി അഭിനയിച്ചു.
1989-ൽ ചാണക്യൻ എന്ന ചിത്രത്തിൽ കമലഹാസന്റെ പെങ്ങളായും മഴവിൽക്കാവടി എന്ന ചിത്രത്തിൽ ജയറാമിന്റെ പെങ്ങളായും അഭിനയിച്ചു.
ജഗതി ആദ്യമായി സംവിധാനം ചെയ്ത അന്നക്കുട്ടീ കോടമ്പാക്കം വിളിക്കുന്നു എന്ന ചിത്രത്തിലാണ് ആദ്യമായി നായികയായി അഭിനയിച്ചത്.
പിന്നീട് ചെറിയ ലോകവും വലിയ മനുഷ്യരും , കാഴ്ചയ്ക്കപ്പുറം എന്ന ചിത്രങ്ങളിൽ മുകേഷിന്റെ നായികയായും, ഇന്ദ്രജാലത്തിൽ മോഹൻലാലിന്റെ നായികയായും അഭിനയിച്ചു.
1990-കളുടെ ആരംഭത്തിൽ തയ്യൽക്കാരൻ തുടങ്ങിയ തമിഴ് ചിത്രങ്ങളിൽ അഭിനയിച്ചു.
തമിഴ്നാട്ടിൽ നിന്നുള്ള സന്താനപാണ്ഡ്യനെ വിവാഹം ചെയ്തു.
അഭിനയിച്ച ചലച്ചിത്രങ്ങൾ നിധി (ബാലനടി) ഒരു മേയ്മാസപ്പുലരിയിൽ (ബാലനടി) ചാണക്യൻ മഴവിൽക്കാവടി അന്നക്കുട്ടീ കോടമ്പാക്കം വിളിക്കുന്നു ചെറിയ ലോകവും വലിയ മനുഷ്യരും മുത്താരംകുന്ന് പി.ഒ. ഡോക്ടർ പശുപതി ചാമ്പ്യൻ തോമസ് ദൈവസഹായം ലക്കി സെന്റർ കാഴ്ചയ്ക്കപ്പുറം ഇന്ദ്രജാലം കുറ്റപത്രം തയ്യൽക്കാരൻ (തമിഴ്‌) അവലംബം
ശ്രീജയ നായർ
ഒരു അഭിനേത്രിയും നർത്തകിയുമാണ് ശ്രീജയ നായർ .
1990-കളിൽ മലയാളം ചലച്ചിത്രമേഖലയിൽ പ്രവർത്തിച്ച അവർ വിവാഹശേഷം വിരമിക്കുകയും 2014-ൽ അഭിനയരംഗത്തേക്ക് മടങ്ങിയെത്തുകയും ചെയ്തു.
ഒരു പ്രൊഫഷണൽ നർത്തകിയായ അവർ ബാംഗ്ലൂരിൽ ശ്രീജയസ് സ്കൂൾ ഓഫ് ക്ലാസിക്കൽ ഡാൻസ് എന്ന പേരിൽ ഒരു ഡാൻസ് സ്കൂൾ നടത്തുന്നു.
കേരളത്തിലെ കോതമംഗലം സ്വദേശിയാണ്.
അഞ്ചാം വയസ്സു മുതൽ കലാമണ്ഡലം സുമതി, കലാമണ്ഡലം സരസ്വതി എന്നീ അധ്യാപകരുടെ കീഴിൽ നൃത്തം അഭ്യസിച്ചു തുടങ്ങി.
കേരള കലാമണ്ഡലത്തിൽ ചേർന്ന് ഭരതനാട്യം , മോഹിനിയാട്ടം , കുച്ചിപ്പുടി എന്നിവയിൽ ക്ലാസെടുത്തു.
പിന്നീട് അധ്യാപികയായ ചിത്ര ചന്ദ്രശേഖർ ദാശരഥിയുടെ കീഴിൽ പരിശീലനം ആരംഭിച്ചു.
1992-ൽ കമലദളം എന്ന മലയാള നാടകത്തിലൂടെയാണ് അവർ സിനിമയിൽ അരങ്ങേറ്റം കുറിച്ചത്.
1998-ൽ സമ്മർ ഇൻ ബെത്‌ലഹേം എന്ന കോമഡി നാടകത്തിൽ അഭിനയിച്ചു.
വിവാഹശേഷം അവൾ ഒരു ഇടവേള എടുത്തു.
വ്യവസായിയായ മധൻ നായരെയാണ് ശ്രീജയ വിവാഹം കഴിച്ചത്.
ദമ്പതികൾക്ക് മൈഥിലി എന്നൊരു മകളുണ്ട്.
വിവാഹശേഷം അവർ കോഴിക്കോട്ടേക്കും പിന്നീട് ബാംഗ്ലൂരിലേക്കും കാനഡയിലേക്കും മാറി.
പിന്നീട് ബാംഗ്ലൂരിൽ തിരിച്ചെത്തി സ്ഥിരതാമസമാക്കി.
ശ്രീജയ ബാംഗ്ലൂരിൽ ശ്രീജയ സ്കൂൾ ഓഫ് ക്ലാസിക്കൽ ഡാൻസ് എന്ന പേരിൽ ഒരു ഡാൻസ് സ്കൂൾ നടത്തുന്നു, അതിന് നഗരത്തിൽ അഞ്ച് ശാഖകളും 500 ലധികം വിദ്യാർത്ഥികളെ പരിശീലിപ്പിക്കുന്നു.
സൈക്ലോപെൽറ്റ സിക്സിഫോളിയ ഇംഗ്ലീഷ് വിലാസം https://ml.wikipedia.org/wiki/Cyclopelta_siccifolia
ഡിനിഡോറിഡേ കുടുംബത്തിലെ ഒരിനം ബഗ് ആണ് സൈക്ലോപെൽറ്റ സിക്സിഫോളിയ .
തെക്കൻ ഏഷ്യയിൽ ഇവ കാണപ്പെടുന്നു.
ചില ഇനം സസ്യങ്ങളിൽ ഇവ വലിയതോതിൽ കൂട്ടംകൂടുകയും സസ്യങ്ങളുടെ നാശത്തിനുതന്നെ കാരണമാകുകകയും ചെയ്യുന്നു.
എറിത്രിന , സെസ്ബാനിയ , പൊങ്കാമിയ , തുവര എന്നിവയെ ഇങ്ങനെ ബാധിക്കുന്നു.
ഈ ബഗിന്റെ മുകൾ ഭാഗങ്ങളെ അപേക്ഷിച്ച് അടിവശം വിളറിയതാണ്.
ചിറകിന്റെ മെംബറേൻ ചിറകിന്റെ മറ്റ് ഭാഗങ്ങളെ അപേക്ഷിച്ച് വളരെ ഭാരം കുറഞ്ഞതുമാണ്.
സൈക്ലോപെൽറ്റ ഒബ്‌സ്‌ക്യൂറയോട് സാദൃശ്യമുണ്ട്.
സൈക്ലോഫോസ്ഫാമൈഡ്
ആൽക്കൈലേറ്റിങ് ഏജൻറ് എന്ന ഗണത്തിൽ പെടുന്ന ഒരു കീമോതെറാപ്പി  മരുന്നാണ് സൈക്ലോഫോസ്ഫാമൈഡ്.
ആൽക്കൈലേറ്റിങ് ഏജൻറുകൾ അത് സ്വീകരിക്കുന്ന രോഗികളുടെ ഡി.എൻ.എ.യിൽ മാറ്റം വരുത്തുകയും അത് വഴി ഡി.എൻ.എ. വിഘടിച്ച് പകർപ്പുണ്ടാകുന്ന പ്രവർത്തനം തടയപ്പെടുകയും ചെയ്യുന്നു.
ഉപയോഗങ്ങൾ അർബുദ ചികിത്സയിൽ- ലിംഫോമ, മൾട്ടിപ്പിൾ മയലോമ, ചിലയിനം രക്താർബുദങ്ങൾ , റെറ്റിനോബ്ലാസ്റ്റോമ, ന്യൂറോബ്ലാസ്റ്റോമ, അണ്ഡാശയാർബുദം, സ്തനാർബുദം എന്നിവയുടെ ചികിത്സയിൽ മറ്റു മരുന്നുകളുടെ കൂടെ ഉപയോഗിക്കുന്നു നെഫ്രോട്ടിക് സിൻഡ്രോം , സിസ്റ്റമിക് ലൂപ്പസ് എരിത്തമറ്റോസിസ് തുടങ്ങിയ രോഗ പ്രതിരോധ വ്യവസ്ഥയിലെ തകരാർ മൂലമുള്ള രോഗങ്ങളിൽ അപൂർവമായി ഉപയോഗിക്കുന്നു.
ഞരമ്പ്‌ വഴി കുത്തിവയ്ക്കുന്ന രൂപത്തിലും ഗുളിക രൂപത്തിലും സൈക്ലോഫോസ്ഫാമൈഡ്  ലഭ്യമാണ്.
ഇത് ഞരമ്പ്‌ വഴി നൽകുന്നതിനു മുൻപായി  ദൂഷ്യഫലങ്ങൾ കുറയ്ക്കുവാനായി മെസ്ന എന്ന മരുന്ന് ഞരമ്പ്‌ വഴി നൽകുന്നു.
ഓക്കാനവും ഛർദ്ദിയും ഒഴിവാക്കുവാനായി ഒണ്ടാൻസെട്രോൺ പോലുള്ള മരുന്നുകളും നൽകാറുണ്ട്.
സൈക്ലോഫോസ്ഫാമൈഡ് നൽകിയതിനു ശേഷവും മെസ്ന നൽകുന്നു.
ഓക്കാനം , ഛർദ്ദി ,വിശപ്പില്ലായ്മ, വയറുവേദന, വയറിളക്കം , മുടികൊഴിച്ചിൽ, വായിലെയും നാക്കിലെയും തോലിളകൽ എന്നിവയാണ് സാധാരണയുണ്ടാകാറുള്ള ദൂഷ്യഫലങ്ങൾ.
കൂടിയ തോതിലുള്ള  സൈക്ലോഫോസ്ഫാമൈഡ് ചികിത്സ താഴെ പറയുന്ന സങ്കീർണ്ണതകൾക്ക് കാരണമാകാം.
മൂത്രസഞ്ചിയിൽ നീർക്കെട്ടും രക്തവാർച്ചയും അക്യൂട്ട് മയലോയിഡ് ഗണത്തിൽ പെടുന്ന രക്താർബുദം.
മൂത്രസഞ്ചിയിലെ അർബുദബാധ സ്ഥിരമായ വന്ധ്യത .
സൈക്ളിയ ബാർബേറ്റ ഇംഗ്ലീഷ് വിലാസം https://ml.wikipedia.org/wiki/Cyclea_barbata
ജാവയിൽ കാണപ്പെടുന്ന സപുഷ്പിയായ ഒരു ഔഷധസസ്യമാണ് സൈക്ളിയ ബാർബേറ്റ ( Cyclea barbata ).
ഇൻഡോനേഷ്യൻ തനത് വിഭവമായ ഗ്രീൻ ഗ്രാസ് ജെല്ലി തയ്യാറാക്കാൻ ഈ സസ്യമുപയോഗിക്കുന്നു.
സൈക്ലാമെൻ പെർസികം ഇംഗ്ലീഷ് വിലാസം https://ml.wikipedia.org/wiki/Cyclamen_persicum
പേർഷ്യൻ സൈക്ലാമെൻ ആയ സൈക്ലാമെൻ പെർസികം കിഴങ്ങുവർഗ്ഗത്തിൽപ്പെട്ട ഒരു സസ്യമാണ്.
സമുദ്രനിരപ്പിൽ നിന്ന് 1,200 മീറ്റർ (3,900 അടി) വരെ ഉയരത്തിൽ വളരുന്ന ഇവ മലയിടുക്കുകളുള്ള പ്രദേശങ്ങൾ, തെക്ക്-മദ്ധ്യേ തുർക്കി മുതൽ ഇസ്രായേലിലും ജോർദാനിലും അൾജീരിയ , ടുണീഷ്യ , റോഡ്സിലെ ഗ്രീക്ക് ദ്വീപ് , കർപഥോസ് , ക്രെറ്റെ തുടങ്ങിയ സ്ഥലങ്ങളിലും കാണപ്പെടുന്നു.
ഈ സ്പീഷീസിൻറെ കൾട്ടിവറുകൾ പൂന്തോട്ടക്കാരുടെ സൈക്ലാമെന്റെ കൂട്ടത്തിൽ (florist's cyclamen) സാധാരണയായി കാണപ്പെടുന്നു.
വിവിധതരം Culture form.
രണ്ട് പ്രകൃതിദത്ത ഇനങ്ങളും നിരവധി പേരുകളുള്ള വ്യത്യസ്ത ഇനങ്ങളും കാണപ്പെടുന്നു.
പൂവിടുമ്പോൾ, വ്യത്യസ്ത വർണ്ണദളങ്ങൾ ആണ് ലഭിക്കുന്നത്.
C. persicum var.
persicum (winter- and spring-flowering — all of range) C. persicum var.
persicum f. persicum (white to pale pink) C. persicum var.
persicum f. albidum (pure white) C. persicum var.
persicum f. roseum (rose-pink) C. persicum var.
persicum f. puniceum (red to carmine) C. persicum var.
autumnale (autumn-flowering) കൾട്ടിവറുകൾ Cyclamen persicum cultivars in a Californian nursery operated by Japanese horticulturalists
താഴെപ്പറയുന്നവ തെരഞ്ഞെടുത്ത കൾട്ടിവറുകൾ ആണ്.
ഗ്ലാസ് കൊണ്ട് നിർമ്മിച്ച് ക്രിത്രിമമായി സൃഷ്ടിച്ച മിതോഷ്ണമേഖലയിൽ ഇവ നന്നായി വളരുന്നതാണ്: - 'Concerto Apollo' 'Halios Bright Fuchsia' 'Halios Violet' 'Halios White' 'Laser Rose' 'Laser Salmon with Eye' 'Laser Scarlet' 'Laser White' 'Miracle Deep Rose' 'Miracle White' 'Sierra Fuchsia' 'Sierra Light Purple' 'Sierra Pink with Eye' 'Sierra Scarlet' 'Sierra White with Eye' ഉപയോഗങ്ങൾ
സൈക്ലാമെൻ പെർസികം അർദ്ധ-വിഷമുള്ള  ഇരുണ്ട-തവിട്ട് ട്യൂബറസ് റൂട്ട് ആണ്.
ചില സംസ്കാരങ്ങളിൽ, കിഴങ്ങുവർഗ്ഗങ്ങൾ സോപ്പുണ്ടാക്കാൻ ഉപയോഗിച്ചിരുന്നു.
മണ്ടേറ്ററി പാലസ്തീനിലെ ബെഡോയിൻസ് ജനങ്ങൾ ഇതിൻറെ ഭൂകാണ്ഡം ശേഖരിക്കാറുണ്ടായിരുന്നു.
അതിനു ശേഷം അത് ഉരച്ച് ചുണ്ണാമ്പിൽ മിശ്രിതമുണ്ടാക്കി മത്സ്യം വളർത്തുന്ന തടാകങ്ങളിലും മറ്റും തളിക്കുന്നു.